Talvoudegezhioù zo o treistpadout a sav a-du gant al  liamm kevredigezhel ivez. An talvoudegezhioù henvoazel, evel al labour, ar youl, ar familh, ar choant uhelaat, ar fealded, ar justis hag an onestiz. Kement-se a sav a-du evit startaat al liammoù etre an dud, hag an talvoudegezhioù-se zo stag ouzh ar gristeniezh. Neuze e kav din eo aspadennoù ar gristeniezh e Breizh un dra a-bouez evit al liammañ kevredigezhel. Un tamm dale e vefe gant Breizh war peurrest Europa evit tremen eus ar patrom katolik kredus dar patrom denelour lik. Petra a choarvezo avat  pa vo adtapet ganti an dale-se war ar rannvroioù all digristenekaetañ ? Ha stag e vo ar vreizhadelezh ha sevenadur Breizh ouzh aspadennoù ar relijion gatolik ? Pep tra o kouezhañ en o foull, o vont da get eta ? Pe neuze ha dont a ray un ideologiezh da gemer plas ar gristeniezh ? Hag-eñ e challje, diouzh ret, ur rannvroelouriezh, un emrenelouriezh pe ur vroadelouriezh brogar dont da vezañ benveg al liamm kevredigezhel, perzh a oa bet dalchet betek-henn gant ar relijion gatolik ?